Copiii duc dorul bunicilor. Soluția ar fi vaccinarea cu prioritate a pensionarilor.
Cristian Crețulescu este supărat că nu și-a văzut bunicii de câteva luni. Cristian își dorește ca bunicii să fie vaccinați ca să poată să-i îmbrățișeze.
Am primit și a doua tranșă de vaccinuri: 140.400 de doze. Florin Cîțu spunea că vom primi 144.000. Când au fost trimise 9.750 de doze, numărul s-a rotunjit la 10.000.Experiența primelor tranșe pe care le-am primit ne-a arătat că ne lipsește rigoarea cifrelor. Dar, dincolo de cifre, sunt oamenii simpli. O doză de vaccin în plus aduce liniște. 250 de doze sunt speranța pentru 125 de familii care și-ar putea revedea bunicii.Cristian Crețulescu are 5 ani și este în grupa mare. Spune că nu și-a mai văzut bunicii de luni de zile și îi este tare dor de ei. Poate să-i vadă doar pe telefon. "Cristian: Mi-e dor de voi!Bunica: Te-ai făcut și mai frumos!Cristian: Nu ai mai putut deloc să vii la noi? Ai făcut vaccinul? Îl faci astăzi?Bunica: Încă nu, măi, pui!"Aceeași doză de speranță este în ochii a mii de nepoți din întreaga țară.Cristian se gândește că, după ce bunicii lui vor fi vaccinați, îi va putea strânge tare în brațe.